გიორგი მამარდაშვილი

**გიორგი მამარდაშვილი** (დ. 29 ეკენია, 2000, ქართი, საქორთუო) — ქორთუ მობურთე. საქორთუოშ ერუანული ნაკორობაშ დო „ვალენსიაშ“ მეკარე. 2020 წანას დეინალჷ ერუანული ლიგაშ საუჯგუშო მეკარეშ წოდება.

## საკლუბო კარიერა
### ორდოიანი კარიერა
ოკუჩხბურთე კარიერა დიჭყჷ ოკუჩხბურთე კლუბ „გაგრაშ“ მორდუეფიშ ბუნას. 2012 წანას გეგნორთჷ ქართიშ „დინამოშა“, სოდე შხვადოშხვა ხანიშ ახალნორდულ ბუნეფს ლაჸაფენდჷ. 2018 წანაშ სეზონს, თარი ნაკორობაშ გუნაცხადისჷთ ქუმოხვადჷ, მარა ქიანაშ პირველობაშ ფარგანეფს მანჯებულ შეხვალამეფს ნაკორობაშ თარი აკოდგინალუას ვაულაჸაფინუ.

### „რუსთავი“
2019 წანას, „რუსთავშა“ იჯარათ გეგნორთჷ. თიში დებიუტიქ იმანჷ კლუბის 2019 წანაშ 2 მელახის ქართიშ „ლოკომოტივწკჷმა“ მატჩის. შეხვალამაქ ქართალეფიშ გომორძგუათ 4–1 გეთჷ. გეჸვენჯი მატჩის, 2019 წანაშ 6 მელახის, ნამუსჷთ „ვიტ ჯორჯიაშ“ სააწმარენჯოთ ილაჸაფუნ, კარი უგოლეთ დოთხილუ დო შეხვალამაქჷთ უგოლე ფრეთ 0–0 გეთჷ. სეზონიშ დაჭყაფუშე მუში კლუბიშ თარი მეკარეშ ამპლუას ქუდოსქიდჷ დო 30 მატჩიშე 9 შეხვალამას ბურთი ვაგუტებჷ. საიჯარო ხეკულუაშ თებაშ უკული კლუბი ქჷდიტუ.

### ქართიშ „ლოკომოტივი“
2020 წანაშ დაჭყაფუს, იჯარათ ქართიშ „ლოკომოტივს“ გაგჷნძორუ ლაჸაფი. სეზონი მოლათირეეფიშ სკამით დიჭყჷ. თიში დებიუტიქ კლუბის იმანჯჷ 2020 წანაშ 9 კვირკვეს ბათუმიშ „დინამოწკჷმა“ მატჩის. შეხალამაქ ბათუმარეფიშ გომორძგუათ 4–1 გეთჷ. „ლოკომოტივიშ“ აკოდგინალუას პირველი „სქირე“ მატჩი 2020 წანაშ 18 კვირკვეს, „საბურთალოშ“ სააწმარენჯოთ ილაჸაფუ — შეხვალამაქ უგოლე ფრეთ 0–0 გეთჷ. ხეთეშე კლუბის თარი მეკარეშ აბანი ქიდეკინჷ. თიმ წანასს კლუბწკჷმაართო უეფა-შ ევროპა ლიგაშ მასუმა საკვალიფიკაციე რაუნდის ქემიოჭირინჷ, მუჟანსჷთ ქართალეფქ პირველ ჟირ ტურს რუმინული „უნივერსიტატეას“ დო მოსკოვიშ „დინამოს“ გიორჯგინესჷნ, დო მასუმა ტურს ესპანურ „გრანადაწკჷმა“ დემარცხეს. ესპანურ კლუბწკჷმა მარცხებაშ უმკუჯინალო, ქორთუ მეკარექ ესპანალი სკაუტეფიშ თოჸუჯი მუში გიშნაგორა ლაჸაფით იშენით ქიგიჯინჷ. 2020 წანაშ ქირსეთუთაშ დალიას, მამარდაშვილქ საქორთუოშ კუჩხბურთიშ ფედერაციაშე წანაშ საუჯგუშო მეკარეშ ჯილდო მიღჷ. 2021 წანაშ ღურთუთას — უეფაქ მობურთე 50 არძაშე პერსპექტიული მობურთეეფიშ ერკებულშა გენშიჸიონჷ. 2021 წანაშ დაჭყაფუს — კინ ქართიშ კლუბის გიშულა გაგჷნძორუ.

### „ვალენსია“
2021 წანაშ 7 მანგის, ართწანიანი იჯარათ დო გეჸვენჯი გიშაჸიდირიშ შილებუანობათ, პირველაშე გოტებულქ იჸუ „ვალენსიაშ“ სარეზერვო ბუნაშა, ნარდიშუაშ ღანკით. წიმისეზონური ნარდიშუას მამარდაშვილქ ესპანური კლუბიშ მაწვართალშა, ხოსე ბორდალასშა, საუჯგუშო ინნახანტა იღვენჷ, ნამუშ უკულჷთ ქორთუ მობურთე თიქ ხეთეშე თარი ნაკორობაშ თარი მეკარეთ ქჷდარინუ. თიში ესპანური დებიუტიქ იმანჯჷ 2021 წანაშ 13 მარაშინათუთას, ლა ლიგაშ პირველი ტურიშ შსეხვალამას, „ხეტაფეშ“ სააწმარენჯო მატჩის. მატჩიქ „ვალენსიაშ“ გომორძგუათ, ანგარიშით 1–0 გეთჷ.

## ნაკორობული კარიერა
2016 წანაშ 3 გჷმათუთას, ართი მატჩი ილაჸაფუ საქორთუოშ 17-წანაშახ მობურთეეფიშ ნაკორობაშ რანწკეფს შვედი მუში მახანეფიშ სააწმარენჯოთ. 

საქორთუოშ 21-წანაშახ მობურთეეფიშ ნაკორობაშ აკოდგინალუას ოკათუდჷ 2023 წანაშ 21-წშანაშახ მობურთეეფიშ ევროპაშ ჩემპიონატის, ნამუსჷთ საქორთუო წორომენძელენდჷ. 

მუთ ოჭაჭჷ საქართველოშ ერუანული ნაკორობას, თიში დებიუტიქ ერუანულ ბუნას 2021 წანაშ 8 სეკენიას, ბულგარეთიშ ერუანული ნაკორობაშ სააწმარენჯოთ მანჯებულჷ მაჸალურ შეხვალამაქ იმანჯჷ. 

გეჸვენჯი 2022 წანას, ხუთ ნაკრობულ შეხვალამას ოკათუდჷ. თინეფშე ხვალე ჟირი რდჷ მაჸალური — ალბანეთიშ დო მაროკოშ ნაკორობეფწკჷმა, დოსქილადირი მატჩეფს ქიანაშ ნაკორობაშ ჭარაფაქ ოთხილარქჷ აჸუ უეფაშ ერეფიშ ლიგას.

2023 წანას ბრუოშა ილაჸაფჷ საქორთუოშ ერუანული ნაკორობას დო ბრუოშა ევროპაშ ჩემპიონატიშ ჰიშაგორუ ციკლიშ მატჩეფს.

2024 წანაშ 26 მელახის, ევრო 2024-იშ საკვალიფიკაციე ეტაპიშ პლეი-ოფიშ ფინალშა, საქორთუოქ საბერძნეთის მუგჷ დო ისტორიას პირველაშე ევროპაშ ჩემპიონატიშ ფინალურ ეტაპშა გიშულაშ ნება მიპალჷ. მატჩიშ თრი დო გეძინელი ბორჯი უგოლეთ, 0–0 გეთჷ. მატჩიშ გეჸვენჯი პენალტეფიშ სერიას, საქორთუოშ ნაკორობაქ აწმარენჯი 4–2 დამარცხჷ. გიორგი მამარდაშვილქ ბერძენეფიშ ბუნაშ კაპიტანიშ, ანასტასიოს ბაკასეტასიშით გეშქუმალირი პირველი პენალტი გეჭოფჷ, ნამუქჷთ უშანულამაში როლი ილაჸაფუ ქორთუ მობურთეეფიშ საბოლა წჷმოძინას.

## საკლუბო სტატისტიკა

## ნაკორობული სტატისტიკა
 

## ნაკორობული მატჩეფი დო გოლეფი

## რესურსეფი ინტერნეტის

* გიორგი მამარდაშვილი — საქoრთუოშ ერუანული ლიგაშ ვებ-ხასჷლას

## კომენტარეფი

## სქოლიო

კატეგორია:ქართის დუნაბადეეფი
კატეგორია:ქორთუ მობურთეეფი
კატეგორია:ერუანული ლიგაშ მობურთეეფი
კატეგორია:ქართიშ დინამოშ მობურთეეფი
კატეგორია:რუსთავიშ მეტალურგიშ მობურთეეფი
კატეგორია:ქართიშ ლოკომოტივიშ მობურთეეფი
კატეგორია:ესპანეთიშ პრიმერა დივიზიონიშ მობურთეეფი
კატეგორია:ვალენსიაშ მობურთეეფი
კატეგორია:საქორთუოშ ნაკორობაშ მობურთეეფი
კატეგორია:2024 წანაშ ევროპაშ ოკუჩხბურთე ჩემპიონატიშ მობურთეეფი